Daniyada suriyalik qochoq ayol va farzandlarining jasadi muzlatgich ichidan topildi

Daniyaning Obenro shahridagi uylardan biridagi muzlatgich ichidan 27 yoshli suriyalik qochoq ayol va uning to`qqiz va etti yoshli qizlarining jasadi topildi, deb xabar beradi “Vesti”.
Huquq-tartibot organlari xodimlari marhumaning turmush o`rtog`ini qidirmoqda. Biroq u haqda hozircha ma`lumotlar mavjud emas.
Marhuma Daniyaga 2015-yilda kelgan. Ma`lumotlarga ko`ra, ayolning qarindoshlari huquq-tartibot organlariga qo`ng`iroq qilib, uning bir necha kundan buyon aloqaga chiqmayotganini aytgan.
Suriyalik ayol eri bilan yashagan, u rasmiy ravishda qochoq maqomini olgan edi.
Hozirda ayolning eriga nisbatan qidiruv e`lon qilingan. Daniya hukumati hozircha mazkur fojia sabablarini izohlamayapti.